**MAKTABGACHA, UMUMIY O‘RTA VA MAKTABDAN TASHQARI TA’LIM TASHKILOTLARI PEDAGOG KADRLARINI ATTESTATSIYADAN O‘TKAZISH UCHUN TARIX FANIDAN MALAKA SINOVI**

**TOPSHIRIQLARI SPETSIFIKATSIYASI**

**KIRISH**

Tarix fanini o‘qitishda o‘quvchilarning kreativ fikrlay olishiga, tarixiy ma’lumotlarni yuqori darajada o‘zlashtirilishiga, akademik salohiyatning baland bo‘lishiga erishishga katta e’tibor qaratish lozim. Shunday ekan, barkamol avlodni yetishtirish uchun bugungi kunning pedagoglari ham o‘z faoliyatlarini ta’lim jarayonida bu ko‘nikmalarni rivojlantirishga qaratishlari maqsadga muvofiqdir.

Pedagog kadrlarning bilim va salohiyatini belgilab beradigan sinov jarayonlari ham aynan mana shu maqsadda tashkil etiladi. Mazkur test spetsifikatsiyasining maqsadi pedagog kadrlarning tarix fanidan bilim darajasini aniqlash uchun qo‘llanadigan test variantlari strukturasi va unga qo‘yiladigan talablarni belgilashdan iborat. Mazkur hujjatga aprobatsiyalar natijasida qo‘shimchalar, o‘zgartirishlar va tuzatishlar kiritilishi mumkin.

**I. Tarix fanini bilishni baholash uchun test sinovi turlari**

Tarix fani bo‘yicha mutaxassis o‘qituvchilarning ega bo‘lishi kerak bo‘lgan bilim, ko‘nikma va malakalarni baholashga mo‘ljallangan topshiriqlardan iborat.

**II. Tarix fanidagi bilimlarni baholash uchun test sinovlari bilan qamrab olingan bo‘limlarning mazmun sohalari**

O‘qituvchilarning Tarix fanidan bilimini baholash bo‘yicha test topshiriqlari umumtaʼlim maktablarining 6-11-sinflari uchun kurs materiallari hamda Davlat ta’lim standartiga mos va turdosh bo‘lgan boshqa kitoblar asosida quyidagi tarixiy davrlarni qamrab oladi.

**O‘zbekiston tarixi**

1. O‘zbekiston tarixining qadimgi davri;
2. O‘zbekiston tarixining IV – XIII asrlar davri;
3. O‘zbekiston tarixining XIII – XV asrlar davri;
4. O‘zbekiston tarixining XVI – XIX asrlar davri;
5. O‘zbekiston tarixining XIX asrning ikkinchi yarmi – XX asrning90-yillari;
6. O‘zbekiston tarixining mustaqillik davri;

**Jahon tarixi**

1. Qadimgi dunyo tarixi;
2. Jahon tarixining ilk o‘rta asrlar davri;
3. Jahon tarixining so‘nggi o‘rta asrlar davri;
4. Jahon tarixining yangi davri;
5. Jahonning eng yangi tarixi.

***Eslatma 1:*** *Tarix fanining bu mazmun sohalari umumiy o‘rta ta’lim maktablari uchun tarix fanidan belgilangan standartlar asosida berilgan bo‘lib, ular mazkur fanning amaldagi oʻquv dasturi hamda malaka talablaridan kelib chiqib, yanada aniqlashtiriladi va bir nechta mayda mavzularga boʻlinadi hamda kodifikatorda keltiriladi.*

**III. Tarix fanidan bilimlarni baholashda qamrab olinadigan konstruktlar**

|  |  |  |
| --- | --- | --- |
|  | **Talablar** | **Konstruktlar** |
| **1** | **O‘zbekiston tarixining qadimgi davri** | O‘zbekiston hududida yashagan qadimgi elatlar, barpo etilgan qadimgi shaharlar, qadimgi diniy e’tiqodlar, antik madaniyatning O‘rta Osiyoda yoyilishi, Buyuk ipak yo‘li haqidagi tarixiy ma’lumotlarni bilish, ularni tahlil qilish farqlash |
| **2** | **O‘zbekistonning ilk o‘rta asrlar tarixi** | Yer egaligi munosabatlari va ilk o‘rta asrlarda shakllangan tabaqalarni farqlash, darslikda keltirilgan davlatlarning siyosiy, ijtimoiy-iqtisodiy hayotini tahlil qilish, O‘rta Osiyoda yuz bergan Birinchi Renessans bilan bog‘liq ma’lumotlarni ajratish |
| **3** | **O‘zbekistonning so‘nggi o‘rta asrlar davri** | Jaloliddin Manguberdi hayot yo‘llarini bilish, Mo‘g‘ullar va Xorazmshohlar o‘rtasidagi munosabatlarni tahlil qilish hamda Temuriylar imperiyasi bilan bog‘liq ma’lumotlarni farqlash |
| **4** | **Uch xonlik davri** | O‘rta Osiyo xonliklarining boshqaruvi, ijtimoiy-iqtisodiy hayotini farqlash, tanazzulga sabab bo‘lgan tarixiy xatolardan to‘g‘ri saboq chiqarish |
| **5** | **O‘zbekiston tarixining murakkab davri** | O‘rta Osiyo davlatlarining Podsho Rossiyasiga vassalga aylanishi sabablari va uning oqibatlarini, Sovet Ittifoqining O‘rta Osiyoda yuritgan siyosatini tahlil qilish |
| **6** | **Oʻzbekiston tarixining mustaqillik davri** | Mustaqillikning dastlabki davrida mamlakatimizda amalga oshirilgan islohotlarning mazmun-mohiyatini bilish, shuningdek, bu islohotlarning bugungi kundagi ta’sirini tahlil qilish |
| **7** | **Qadimgi dunyo tarixi** | Dastlabki sivilizatsiyaning mohiyati va ahamiyatini chuqur anglash, qadimgi davlatlarning taraqqiyotini farqlay olish |
| **8** | **Jahon tarixining ilk o‘rta asrlar davri** | Yevropada feodal jamiyatning vujudga kelishi, dastlabki shaharlar, Osiyo, Afrika, Amerika xalqlarining o‘ziga xos turmush tarzini bilish, Yevropa qirollari bilan bog‘liq ma’lumotlarni farqlay olish |
| **9** | **Jahon tarixining so‘nggi o‘rta asrlar davri** | XIII – XV asrlarda Yevropa va Osiyodagi davlatlar siyosiy ahvolini bilish, Yevropa ilk uyg‘onish davri madaniyatini tahlil qilish |
| **10** | **Jahon tarixining yangi davri** | Yevropaning kapitalizm bosqichiga o‘tishi, mazkur davrda Yevropadagi o‘zgarishlarni bilish, Yevropa bilan Osiyo va Afrika mamlakatlarining taraqqiyotini taqqoslash |
| **11** | **Jahonning eng yangi tarixi** | Ikki qutbli dunyoning tugashi, davlatlarda ro‘y bergan “rangli inqiloblar”ning sabablarini tahlil qilish, mamlakat rahbalari tomonidan amalga oshirilgan islohotlarni farqlay olish |

**Tarixga oid bilimlarni baholashda quyidagi aqliy faoliyat turlari baholanadi**

1. Bilish.
2. Qo‘llash.
3. Mulohaza yuritish.

**IV. Tarix fani o‘qituvchilarini malaka toifa attestatsiyasidan o‘tkazishda bilimlarni baholash uchun ishlatiladigan test turlari**

Y 1 – Bir necha javobli yopiq test.  
Y 2 – Moslikni tanlashga oid yopiq test.  
Y 3 – To‘rtta javob variantli, bitta to‘g‘ri javobli yopiq test.

Y 4 – Gap yoki jarayonlarni to‘g‘ri ketma-ketlikda joylashtirishni talab qiladigan test.

Y 5 – “To‘g‘ri” yoki “Noto‘g‘ri” javob talab qiladigan savol turi   
 ***Eslatma 2:*** *texnik imkoniyatlar tufayli testning ayrim turlari o‘zgarishi mumkin.*

**V. Tarix fanidan bilimlarni baholashning pedagog kadrlar malaka toifa attestatsiyasi test sinovi spetsifikatsiyasi**

|  |  |  |  |  |
| --- | --- | --- | --- | --- |
| **Mazmun soha** | **Bo‘lim** | **Topshiriq soni** | **Baholaydigan aqliy faoliyat turi** | **Test turi** |
| **O‘zbekiston tarixi** | | | | |
| **O‘zbekiston tarixining qadimgi davri** | Insoniyat tarixining bosqichlari, O‘rta Osiyoda dastlabki diniy qarashlar,  O‘rta Osiyoda antik madaniyatning kirib kelishi va uning ta’siri | 3 | Bilish | Y3 |
| Qo‘llash | Y2 |
| Qo‘llash | Y1 |
| **O‘zbekiston tarixining IV – XIII asrlar davri** | O‘rta Osiyoda turkiy qabilalar tomonidan asos solingan davlatlar va ularning siyosiy, ijtimoiy-iqtisodiy, madaniy hayoti,  Xorazmshohlar davlati, Birinchi Renessansning sodir bo‘lishi | 3 | Qo‘llash | Y2 |
| Qo‘llash | Y2 |
| Mulohaza | Y1 |
| **O‘zbekiston tarixining**  **XIII – XV asrlar davri** | XIII asrda Movarounnahr va Xorazm, Chig‘atoy ulusi, Amir Temur va temuriylar davri, Ikkinchi Renessans asoschilari | 3 | Qo‘llash | Y2 |
| Qo‘llash | Y3 |
| Mulohaza | Y1 |
| **O‘zbekiston tarixining XVI – XIX asrlar tarixi** | XV asrning oxiri - XVI asrning boshlarida Turondagi siyosiy vaziyat, Ashtarxoniylar va mang‘itlar sulolasi, Qo‘ng‘irotlar boshqaruvi, XVI - XIX asrlarda qoraqalpoqlar, Qo‘qonda minglar hukmronligi davri | 3 | Qo‘llash | Y2 |
| Qo‘llash | Y3 |
| Mulohaza | Y1 |
| **O‘zbekiston tarixining XIX asrning ikkinchi yarmi – XX asrning 90-yillari davri** | XIX asrning ikkinchi yarmida O‘rta Osiyo davlatlarining siyosiy, ijtimoiy-iqtisodiy ahvoli, Chor Rossiyasining O‘rta Osiyoda hukmronligining o‘rnatilishi, Birinchi jahon urushining Turkistondagi salbiy oqibatlari, Rossiyada yuz bergan fevral-oktyabr voqealari, Sovetlarning O‘rta Osiyoda yuritgan siyosati,  XX asrning 50-90-yillarida O‘zbekiston SSRning siyosiy ahvoli | 3 | Qo‘llash | Y2 |
| Qo‘llash | Y2 |
| Qo‘llash | Y1 |
| **O‘zbekiston tarixining mustaqillik davri** | O‘zbekistonda mustaqillikning e’lon qilinishi, fuqarolik jamiyatining shakllanishi, iqtisodiy islohotlar, ta’lim tizimi va sport sohasining rivojlanishi, O‘zbekistonning tashqi siyosati va ko‘p tomonlama hamkorlik aloqalarining rivojlanishi | 3 | Bilish | Y3 |
| Qo‘llash | Y1 |
| Qo‘llash | Y2 |
| **Jahon tarixi** | | | | |
| **Qadimgi dunyo tarixi** | Qadimgi Sharq va Bolqondagi dastlabki sivilizatsiyalar, Old Osiyo mamlakatlari, Antik madaniyatning shakllanishi | 3 | Qo‘llash | Y3 |
| Qo‘llash | Y2 |
| Qo‘llash | Y1 |
| **Jahon tarixining ilk o‘rta asrlar davri** | O‘rta asrlarda Yevropa xalqlari, Vizantiya imperiyasi, Osiyo va Amerika davlatlarining tashkil topishi, O‘rta asr xalqlarining ijtimoiy- iqtisodiy va madaniy hayotidagi o‘zgarishlar | 3 | Bilish | Y3 |
| Qo‘llash | Y2 |
| Qo‘llash | Y1 |
| **Jahon tarixining so‘nggi o‘rta asrlar davri** | Yuz yillik urushning sabablari va oqibatlari, Yevropa davlatlarining ijtimoiy-siyosiy va iqtisodiy hayoti, Usmoniy turklar imperiyasi, Osiyo, Afrika va Amerika davlatlari, Ilk Uyg‘onish davri madaniyati | 3 | Bilish | Y3 |
| Qo‘llash | Y2 |
| Qo‘llash | Y1 |
| **Jahon tarixining yangi davri** | Buyuk geografik kashfiyotlar, Yangi davr qadriyatlarining shakllanishi, XVI - XIX asrning ikkinchi yarmida Yevropa va Amerika, Osiyo va Afrika mamlakatlari | 3 | Qo‘llash | Y3 |
| Qo‘llash | Y2 |
| Mulohaza | Y1 |
| **Jahonning eng yangi tarixi** | Ikki jahon urushi oralig‘ida sotsialistik inqiloblar, liberal-demokratik va totalitar tuzum o‘rtasidagi kurash, “Sovuq urush”, ikki qutbli dunyo tizimining inqirozi, globallashuv, “Uchinchi dunyo” mamlakatlari rivojlanishining jadallashuvi, sivilizatsiyalar o‘rtasidagi ziddiyatlarning kuchayishi | 5 | Bilish | Y3 |
| Qo‘llash | Y1 |
| Qo‘llash | Y2 |
| Qo‘llash | Y3 |
| Mulohaza | Y1 |
| **Jami:** | | **35** | | |

***Eslatma 3:*** *yuqoridagi ko‘rsatkichlar (testlar soni, qaror qabul qilish vaqti, ball, qiyinlik darajasi,) sinov natijalariga qarab o‘zgarishi mumkin.*

**VI. Tarix faniga oid bilimlarni baholash uchun test sinovlari qismlari bo‘yicha qiyosiy ko‘rsatkichlar**

|  |  |  |  |  |  |
| --- | --- | --- | --- | --- | --- |
| **Test sinovlari qismlari** | **Qamrab olingan mazmun sohalar** | **Topshiriq soni** | **Ajratilgan vaqt** | **Ball** | **Baholanadigan aqliy faoliyat** |
| O‘qituvchilarning tarix bo‘yicha bilimlarini baholash | I – XI | 35 | 70 daqiqa | 70 ball | Bilish – 5 ta  Qo‘llash – 25 ta  Mulohaza – 5 ta |

**VII. O‘qituvchilarni malaka toifa attestatsiyasidan o‘tkazish uchun tarix fanidan test topshiriqlari bo‘yicha kodifikator**

|  |  |  |
| --- | --- | --- |
| **Soha**  **kodi** | **Baholangan tarkib elementining kodi** | **Sinov paytida baholangan tarkib elementi** |
| **I** | **O‘ZBEKISTON TARIXINING QADIMGI DAVRI** | |
| **1.1** | **1.1.1** | Eng qadimgi tuzum |
| **1.1.2** | O‘zbekiston hududidagi ilk davlatlar |
| **1.1.3** | Zardushtiylik. Miloddan avvalgi VI - milodiy III asrlarda O‘rta Osiyo |
| **II** | **O‘ZBEKISTONNING O‘RTA ASRLAR TARIXI** | |
| **2.1** | **2.1.1** | O‘rta asrlarda yerga egalik qilish munosabatlarining shakllanishi va rivojlanishi. IV–VIII asrlarda Turondagi harbiy, madaniy, siyosiy vaziyat. Arab xalifaligi davrida Movarounnahr |
| **2.1.2** | Movarounnahrda mustaqil davlatlarning tashkil topishi. Aql-zakovat bilan bunyod etilgan boy ma’naviyat,  IX-XII asrlarda ilm-fan va madaniyatning yuksalishi. Ajdodlarimizning ilmiy merosi abadiyatga daxldor |
| **2.1.3** | XIII asrda Movarounnahr va Xorazm. Chig‘atoy ulusi. |
| **2.1.4** | Amir Temur va temuriylar davri tarixi. Ikkinchi Renessans asoschilari. |
| **III** | **UCH XONLIK DAVRI** | |
| **3.1** | **3.1.1** | XV asr oxiri XVI asr boshlarida Turonda siyosiy vaziyat |
| **3.1.2** | Mamlakatimiz tarixida Ashtarxoniylar va mang‘itlar sulolasi |
| **3.1.3** | Qo‘ng‘irotlar boshqaruvi |
| **3.1.4** | XVI – XIX asrlarda qoraqalpoqlar |
| **3.1.5** | Minglar hukmronligi davri |
| **IV** | **ROSSIYA IMPERIYASI MUSTAMLAKACHILIK DAVRI** | |
| **4.1** | **4.1.1** | Rossiya imperiyasi tomonidan O‘rta Osiyoning bosib olinishi |
| **4.1.2** | Rossiya imperiyasining Turkistonda yuritgan  mustamlakachilik siyosati |
| **4.1.3** | XIX asr oxirida Turkistondagi milliy ozodlik harakati |
| **4.1.4** | XIX ikkinchi yarmi-XX asr boshlarida Qoraqalpoqlar |
| **4.1.5** | Jadidchilik harakati va uning ahamiyati |
| **4.1.6** | Turkiston va Birinchi jahon urushi |
| **4.1.7** | XIX asr o‘rtalari – XX asr boshlarida Buxoro amirligi va Xiva xonligi |
| **4.1.8** | Mustamlakachilik sharoitida Turkistonning madaniy hayoti |
| **V** | **O‘ZBEKISTON TARIXINING SOVET DAVRI** | |
| **5.1** | **5.1.1** | Turkistonda Sovet hokimiyatining o‘rnatilishi va o‘zbek xalqining mustaqillik uchun kurashi (1917–1924 yy) |
| **5.1.2** | Sovet hokimiyatining O‘zbekistonda yuritgan siyosati (1925–1939 yillar) |
| **5.1.3** | O‘zbekiston Ikkinchi jahon urushi yillarida (1939–1945 yy) |
| **5.1.4** | O‘zbekistonning ijtimoiy-iqtisodiy ahvoli va rivojlanishning muammolari (1945–1959 yy) |
| **5.1.5** | O‘zbekiston barqaror taraqqiyot davrida (1959–1983 yy) |
| **5.1.6** | O‘zbekistonda sovet hokimiyatining inqirozi va mustaqillik uchun harakatlar (1984–1991 yy) |
| **VI** | **O‘ZBEKISTON TARIXINING MUSTAQILLIK DAVRI** | |
| **6.1** | **6.1.1** | Mustaqillikning e’lon qilinishi va O‘zbekistonda ijtimoiy-siyosiy islohotlarning boshlanishi |
| **6.1.2** | O‘zbekistonda fuqarolik jamiyatining shakllanishi va rivojlanishi |
| **6.1.3** | O‘zbekistonda iqtisodiy islohotlar va ijtimoiy siyosat |
| **6.1.4** | O‘zbekistonda etnik va konfessiyalararo munosabatlar |
| **6.1.5** | Ta’lim tizimi islohotlari va kadrlar tayyorlash |
| **6.1.6** | Mustaqillik yillarida ilm-fan va sportning rivojlanishi |
| **6.1.7** | Mustaqillik yillarida O‘zbekistonda ma’naviy va madaniy taraqqiyot |
| **6.1.8** | O‘zbekiston Respublikasining tashqi siyosati va ikki tomonlama munosabatlari |
| **6.1.9** | O‘zbekiston Respublikasining ko‘p tomonlama hamkorlik aloqalarining rivojlanishi |
| **VII** | **QADIMGI DUNYO TARIXI** | |
| **7.1** | **7.1.1** | Qadimgi Sharq |
| **7.1.2** | Qadimgi Yunoniston |
| **7.1.3** | Qadimgi Rim |
| **VIII** | **JAHON TARIXI O‘RTA ASRLAR DAVRI** | |
| **8.1** | **8.1.1** | O‘rta asrlarning ilk davri. O‘rta asrlarda Yevropa xalqlari (V–XIII asrlar) |
| **8.1.2** | V–XIII asrlarda Osiyo va Amerika |
| **8.1.3** | O‘rta asr xalqlarining ijtimoiy-iqtisodiy va madaniy hayotidagi o‘zgarishlar |
| **8.1.4** | XIII–XV asrlarda Yevropa davlatlari |
| **8.1.5** | Osiyo, Amerika va Afrika xalqlari |
| **IX** | **JAHON TARIXINING YANGI DAVR TARIXI** | |
| **9.1** | **9.1.1** | Yevropada yangi davrning boshlanishi |
| **9.1.2** | XVI-XVIII asrlarda Yevropa va Amerika mamlakatlari |
| **9.1.3** | XVI-XVIII asrlarda Osiyo va Afrika mamlakatlari |
| **9.1.4** | 1800-1870 yillarda Yevropa va Amerika mamlakatlari |
| **9.1.5** | 1800-1870 yillarda Osiyo va Afrika mamlakatlari |
| **9.1.6** | XIX asr oxiri-XX asr boshlarida Yevropa va Amerika davlatlari |
| **9.1.7** | Industrial sivilizatsiya. “Yanada Buyuk Britaniya” uchun: yangi iqtisodiy va mafkuraviy tizimning paydo bo‘lishi |
| **9.1.8** | Fransiya va Germaniya: Yevropada yetakchilik uchun kurash |
| **9.1.9** | Sharqiy Yevropa va Rossiya: jamiyatni isloh qilish muammolari |
| **9.1.10** | Ikki xil Amerika: Shimoliy va Janubiy Amerikada taraqqiyot yoʻnalishlari |
| **9.1.11** | Yaponiya, Xitoy va Hindiston: islohotlarning osiyocha yo‘li |
| **9.1.12** | Islom sivilizatsiyasi mamlakatlarida an’anaviylik va islohotchilik o‘rtasidagi kurash |
| **9.1.13** | Afrika mamlakatlarida mustamlakachilik va taraqqiyot muammolari |
| **9.1.14** | Jahon urushi oralig‘ida sivilizatsiya rivojining ikki yo‘nalishi: Liberal demokratiya va totalitar-avtoritar diktatura |
| **9.1.15** | Birinchi jahon urushining kelib chiqish sabablari va oqibatlari |
| **X** | **JAHON TARIXINING ENG YANGI TARIXI** | |
| **10.1** | **10.1.1** | Liberal-demokratik mamlakatlarda taraqqiyotning yangi muammolari |
| **10.1.2** | 1918-1939-yillarda xalqaro munosabatlar. Ikkinchi jahon urushi va undan keyingi xalqaro munosabatlar |
| **10.1.3** | 1945-1991-yillarda Yevropa va Shimoliy Amerika mamlakatlari |
| **10.1.4** | Uyg‘onayotgan dunyo: 1945-1991-yillarda Osiyo, Afrika va Lotin Amerikasi mamlakatlari |
| **10.1.5** | XX asr oxiri–XXI asr boshlarida dunyo mamlakatlari |
| **10.1.6** | Yangi ming yillik boshlarida jahon sivilizatsiyasi muammolari |
| **10.1.7** | MDH va Yevropa davlatlari 1991–2017-yillarda |
| **10.1.8** | Amerika, Osiyo va Afrika davlatlari 1991–2017-yillarda |

***Eslatma 4:*** *jadvalning birinchi ustunida tarix fanining mazmun sohalari kodi, ikkinchi ustunda baholanadigan mazmun elementi kodi va uchinchi ustunda attestatsiya test sinovida baholanadigan mazmun elementi keltirilgan.*

**VIII. Tarix fanidan bilimlarni baholash mezoni**

Har bir sinov test turiga qarab turli xil baholash mezonlariga ko‘ra baholanadi:

Agar belgilangan javob to‘g‘ri bo‘lsa, 2 ball.  
Agar belgilangan javob noto‘g‘ri bo‘lsa, 0 ball.

**IX. Foydalanishga tavsiya etiladigan asosiy adabiyotlar:**

1. Qadimgi dunyo tarixi 6-sinf darsligi. A.S.Sagdullayev., V.A.Kostetskiy “Yangiyo‘l poligraf servis”, Toshkent­2022.

2. O‘zbekiston tarixi 7-sinf darsligi. A.Zamonov., N.Ismatova va b. “Sharq”, Toshkent-2022.

3. Jahon tarixi 7-sinf darsligi. L.Nasrullayev va b. Respublika ta’lim markazi, Toshkent-2022.

4. O‘zbekiston tarixi 8-sinf darsligi. A.Zamonov., N.Ismatova., B.Aminov., Z.Jabborova., Sh.Qudratov, Toshkent-2023.

5. Jahon tarixi 8-sinf darsligi. O.Abdimo‘minov, J.Mustafoyev., L.Nasrullayev, Toshkent-2024.

6. O‘zbekiston tarixi 9-sinf darsligi. N.Ismatova., U.Jo‘rayev, Toshkent-2024.

7. Jahon tarixi 9-sinf darsligi. Sh.Ergashev., T.Bobomatov, Toshkent-2024.

8. O‘zbekiston tarixi 10-sinf darsligi. S.Tillaboyev va b. Respublika ta’lim markazi, Toshkent-2022.

9. Jahon tarixi 10-sinf darsligi. Sh.Ergashev va b. Respublika ta’lim markazi Toshkent-2022.

10. O‘zbekiston tarixi 11-sinf darsligi. N.Jo‘rayev, A.Zamonov, “G‘afur G‘ulom”, Toshkent-2018.

11. Jahon tarixi 11-sinf darsligi. Sh.Ergashev, B.Xodjayev, J.Abdullayev, “Turon-Istiqlol”, Toshkent- 2018.

12. O‘zbekiston tarixi Q. Usmonov, M.Sodiqov, S.Burxonova, Toshkent “Iqtisod-moliya”, Toshkent-2016.

13. Jahon tarixi yangi davr XVI-XVIII asrlar Sh.Ergashev, “O‘zbekiston”, Toshkent-2014.

14. Atlas (O‘zbekiston tarixi va Jahon tarixi yozuvsiz xaritasi bilan) 6-11-sinflar O‘ZBEKISTON RESPUBLIKASI YER RESURSLARI, GEODEZIYA, KARTOGRAFIYA VA DAVLAT KADASTRI DAVLAT QO‘MITASI, 2018.